കേരളവര്മ്മയില് എസ്.എഫ്.ഐ സ്ഥാപിച്ച വിവാദ ബോര്ഡ് മാറ്റി തൃശൂര്: നവാഗതര്ക്ക് സ്വാഗതമാശംസിച്ച് എസ്.എഫ്.ഐ കേരളവര്മ്മ കോളേജില് തിങ്കളാഴ്ച സ്ഥാപിച്ച ബോര്ഡിലെ അശ്ലീല ചിത്രീകരണത്തെ ചൊല്ലി വിവാദമുയര്ന്നതോടെ ഇന്നലെ എടുത്തുമാറ്റി. ആണും പെണ്ണും ഇഴുകിച്ചേര്ന്ന രീതിയില് പരസ്പരം ചുംബിക്കുന്ന കാരിക്കേച്ചര് തുറിച്ചു നോക്കേണ്ട, ഒന്ന് ചിന്തിച്ചു നോക്കൂ ഞാനും നിങ്ങളുമെല്ലാം എങ്ങനെയുണ്ടായി എന്ന അടിക്കുറിപ്പോടെയാണ് വച്ചത്. കൊച്ചിന് ദേവസ്വം ബോര്ഡിന് കീഴിലുള്ളതാണ് കോളേജ്. ലിംഗ വിമോചനമെന്ന ആശയമാണ് പങ്കുവയ്ക്കുന്നതെന്നാണ് അവകാശപ്പെടുന്നത്. അതേസമയം ബോര്ഡ് സ്ഥാപിച്ചതിനെതിരെ കെ.എസ്.യുവും എ.ബി.വി.പിയും രംഗത്തെത്തി. സ്ത്രീവിരുദ്ധവും ജനാധിപത്യ മര്യാദകളുടെ ലംഘനവുമാണെന്ന വിമര്ശനം നവമാദ്ധ്യമങ്ങളിലും ഉയര്ന്നു. തുടര്ന്ന് ബോര്ഡ് എടുത്തുമാറ്റാന് എസ്.എഫ്.ഐ ജില്ലാ നേതൃത്വം നിര്ദ്ദേശിക്കുകയായിരുന്നു. ശബരിമലയിലെ യുവതീ പ്രവേശനകാലത്ത് അയ്യപ്പനെ അപമാനിക്കുംവിധം കോളേജില് ബോര്ഡുകള് സ്ഥാപിച്ചെന്നും ആരോപണമുയര്ന്നിരുന്നു. എസ്.എഫ്.ഐ സഭ്യതയുടെ അതിര്വരമ്ബ് ലംഘിക്കുകയാണ്. അശ്ലീലചിത്രം വരച്ചല്ല നവാഗതരെ സ്വാഗതം ചെയ്യേണ്ടത് മിഥുന് മോഹന് കെ.എസ്.യു ജില്ലാ പ്രസിഡന്റ് നാടിന്റെ സംസ്കാരത്തെ വികലമായി ചിത്രീകരിക്കുന്ന സമീപനമാണിത് എ.ബി.വി.പി ജില്ലാ സമിതി പ്രിന്സിപ്പല് നിര്ദ്ദേശിച്ചതനുസരിച്ച് എസ്.എഫ്.ഐ പ്രവര്ത്തകര് ബോര്ഡ് മാറ്റുകയായിരുന്നു വി. നന്ദകുമാര് കൊച്ചിന് ദേവസ്വം ബോര്ഡ് പ്രസിഡന്റ്